Austeru virsdzimta

Austeru virsdzimta () ietilpst gliemeņu klasē. Šīs virsdzimtas izveidošana tiek piedēvēta franču izcelsmes amerikāņu zoologam Konstantīnam Rafineskam, kurš 1815. gadā izveidoja Ostreacia dzimtu. Ģeohronoloģiski austeru pārstāvji ir zināmi no perma vai triasa perioda līdz mūsdienām.

 Apraksts 
Čaulas ir ar nevienādiem vākiem (reizēm ļoti atšķirīgiem) līdz gandrīz vienādiem vākiem. Slēdzene ir bez zobiem. Adduktora muskulim uz čaulas iekšējās virsmas ir tikai viens nospiedums. Čaulas vāku saite ir iekšēja, izvietota rezilijā, saites laukumiņā zem galotnes. Mantijas līnija ir vesela. Austeru virsdzimtas pārstāvji ir jūras epibionti (dažas sugas spēj izturēt būtisku ūdens atsāļošanos), kas cementējas pie substrāta vai arī ir brīvi guloši sestonofāgi.Бяков А.С., Гаврилова В.А., Гончарова И.А., Гужов А.В., Невесская Л.А., Полуботко И.В., Попов С.В., Янин Б.Т. (2013) Двустворчатые моллюски России и сопредельных стран в фанерозое, Труды палеонтологического института. Том 294., Научный мир, Москва, 524 стр., 184. lpp.

 Sistemātika 
Austeru virsdzimtas dalījums dzimtās:MolluscaBase
 virsdzimta: Ostreoidea Rafinesque, 1815
 dzimta: Arctostreidae Vialov, 1983 †
 dzimta: Chondrodontidae Freneix, 1960 †
 dzimta: Eligmidae T. Gill, 1871 †
 dzimta: Flemingostreidae Stenzel, 1971
 dzimta: Gryphaeidae Vialov, 1936
 dzimta: Ostreidae Rafinesque, 1815

(†) - izmirušu organismu grupa.

 Atsauces 

Kategorija:Austeru kārta